BIMANEESCHE TEXTEN. 91 



sauga-na hadju ede, rötji kai mai-na djoro, 



wuwa-na pala ede ndai mai-na waa ro oto, 



wara mpara wuwa-na ede zumurud makala ro madjao. 



Isi hadju ede mèngi ro balu, matji ro kadóri, 



waü sara ngaha pala, ampo na-pöku ro dula ro mbali; 



iyu ni'mat deï masanggini-nggini sa-riwu pala matjuwa-tjuwa lai, 



kadami-ta ede duwa mpuru mbaa-ku ntoi. 



Wara mpara upa mpuru mbaa iyu-na matji, 



mandede wali mpara pala iyu-na ni'mat kadóri; 



mandede wali mpara balu-na malabo mèngi 



marada mèngi-na kumakuma ro ambar labo kasaluri. 



Sa-ori wali mandai ringi-ronga kai pala ade-ta, 



qodratu'llahi ta'ala, samporona lowa ruma-ta: 



dei ade-na wuwa hadju ede ana bidiadari samala-mata, 



lösa mena kai-na deï wuwa hadju ede, mena-mena-na ndai ada ba ila. 



Fuu hadju ede fuu-na tambaga suwasa, 



sanga-na pala masa-ngganga mantjewi ntasa, 



sanga-na manae pidu mpuru lasa, 



sanga-na matoi-toi wati waü bila mbóto-na malasa-lasa. 



Deï masabuwa-buwa tapu-na wuwa-na pidu mpuru riwu 



malai-lai pahu djinis-na dei masakamburu-mburu, 



pahu-na wati ndai lowa weya-ta sune kai matantu, 



röo-na masa-ngganga ro salaka„ wunta-na zumuru(d). 



Hadju tübi ede awa mai-na ba 'arasj Allah, 



fuu-na paramata manikam mabura kakiti ro kakila, 



nira-pu pala sanga-na paramata manikam makala, - 



röo-na sundusin labo istabraqin wali pala. 



Nae-na hadju ede pala wati-da ndai waü-ta nunlu, 



sa-mena-na sorga labo malige na-kanggawo mena-ku, 



na-ufi sara ba angi róo-na, ampo na-ngawa moü, 



nggari eli-na mawantju-wantju pala malai-lai pahu. 



Sorga ede pala masa-ngganga sa-mpuru malu, 



raa-tata kai manikam labo zumurud, paramata, jaqütu. 



Lima ratu mbaa hela-hela-na dei masaniki-niki-na pamóka-na, 



ana bidiadari wali ndai mabini mena-na; 



une ntara èse langi mbóto-na lantera ro padjana, 



tjahaya-na kalambu ede une liro ro wura pahu-na. 



Deï masaniki-niki pamóka-na ede ndai nuntu ro bitjara 



pidu ratu riwu dindi raa-tero lara, 



pidu ratu riwu kalambu labo pantas une wura, 



èse wawo-na pantas nepi wali, bunga-na matjura-tjura. 



Mu-ringa sara nuntu hadits ake, batja-pu alhamdu li'llahi, 



